ОТЧЕТ

на постъпилите заявления за достъп до обществена информация и за повторно използване на информация от обществения сектор, по Закона за достъп до обществена информация към Главна дирекция „Гражданска въздухоплавателна администрация“

през 2019 год.

В ГД ГВА е утвърдена процедура за организацията на работа по прилагане на Закона за достъп до обществена информация (ЗДОИ), с която се урежда приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

1. Постъпили заявления:

През 2019г. са постъпили 13 бр. заявления, от тях:

- 7 бр. – на хартия във фронтофиса;

- 2 бр. - устни във фронтофиса с последващо попълване на протокол за заявяване;

- 4 бр. - по електронна поща.

Заявленията са подадени от:

- неправителствени организации – 1 броя;

- юридически лица или администрации – 3 броя;

- от журналисти – 2 броя;

- от физически лица – 7 броя.

Поисканата информация касае дейността на ГД ГВА и по своя вид в 10 от случаите се отнася за служебна информация, свързана с контролните и регулаторните функции на Главната дирекция.

В три заявления е поискана информация по други поводи – за закъснели полети на две авиокомпании.

Едно заявление е препратено в срок до компетентната институция, като за това е уведомен и заявителя съгласно чл. 32 от ЗДОИ.

Няма заявления, по които не е предоставена информация на основание чл. 37, ал.1, т.1 от ЗДОИ с позоваване на чл. 18, б.“а“ от Регламент (ЕС)300/2008 относно общите правила в областта на сигурността на гражданското въздухоплаване.

Няма заявления, касаещи информация от тип „служебна тайна” и/или „държавна тайна” съгласно Закона за защита на класифицираната информация.

Темите, по които е поискана информация са:

- Отчетност на институцията – 1;

- Контролна дейност на главната дирекция – 9;

- други - 3

2. Издадени актове:

ГД ГВА е изготвила 11 броя решения по ЗДОИ за 2019 год. На 2 заявления ГД ГВА е отговорила само в писмен вид.

В 11 случаи решенията и предоставянето на информация са изготвени в законово-определения срок – до 14 дни.

 За едно решение има удължен срок за разглеждане поради голямо количество на обработваната информация, а за едно е искано допълнително уточняване на исканата информация, съгласно чл. 29 от ЗДОИ.

През отчетната година има изготвени 3 решения с откази за достъп до обществена на основание чл.37, ал.1, т.2 от ЗДОИ.

Относно обема на предоставяне на информацията – пълен достъп до поисканата информация е предоставен по 9 заявления.

Поисканата информация във всички случаи е предоставена във формата, поискана от заявителите.

Няма заявления оставени без разглеждане и/или непроизнасяне.

Няма заявления, по които повторно е искана предоставена вече информация.

Този отчет е изготвен в изпълнение на чл.15, ал.2 от ЗДОИ и е част от интернет базирания ежегоден доклад, отразяващ състоянието на администрацията, подаван към Министерски съвет по чл. 62 от Закона за администрацията.